mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk en mk mk mk mk mk mk mk mk zh mk mk zh mk mk zh mk mk zh mk mk zh mk mk zh mk ru hbs_cyr mk ru mk mk ru ru mk mk uk en mk mk mk ru mk mk mk mk mk mk mk mk hbs_cyr hbs_cyr mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Кина: Сè повеќе самоубиства во фабриката Фокскон · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Кина: Сè повеќе самоубиства во фабриката Фокскон
Објавено на 17 мај 2013 7:50 GMT
Прочитај го овој напис на Español, English
Кинеските медиуми на 2ри мај 2013 известија дека двајца вработени во фабриката Фокскон извршиле самоубиство во Женгжоу, уште еднаш покренувајќи го прашањето за лошите услови за работа и лошото управување на светскиот најголем производител на електроника, кој произведува опрема за најголемите имиња во технологијата, како Епл, Дел и Амазон.
Во соопштение од компанијата обезбедено од страна на Глобал Војсес, Фокскон потврдува дека 23 годишна жена и 24 годишен маж, вработени во фабриката, биле пронајдени мртви на 24ти и 27ми април, но не ја нагласува причината за нивната смрт.
Можеме да потврдиме дека бевме известени од страна на полицијата во Женгжоу, Кина, за смртта на 23-годишната вработена во нашиот кампус во тој град, пронајдена на резиденција надвор од кампусот, на 27ми април. Ние го изразивме нашето сочуство кон фамилијата на вработената и им пружаме соодветна помош во овие тажни моменти. Исто така, соработуваме со полицијата додека тие ја спроведуваат истрагата.
Во врска со извештаите за смртта на 24-годишниот вработен на 24ти април, бевме известени од страна на полицијата дека тој бил пронајден мртов во приватен станбен објект во Женгзоу. Тој имал аплицирано за работно место во нашиот кампус во Женгзоу, но се уште не беше вработен и никогаш немал работено за Фокскон. Исто така, и во овој случај и помагаме на полицијата додека таа ги истражува деталите поврзани со овој тажен инцидент.
Кинеските извештаи во вестите ги обвинуваат условите за работа и управување со постројката Фокскон како виновни за смртните случаи. Така наречен „тивок режим“ на работа беше воведен во фабриката во Женгжоу во април минатата година. На работниците во постројката – млади мажи и жени најчесто во раните 20ти – им е забрането разговарање додека работат, од моментот кога ќе влезат во фабриката се до нивното напуштање, доколку го прекршат ова правило тие ризикуваат да го изгубат своето работно место.
Слика од екранот на Youku која ги прикажува настаните во Женгжоу.
Работничката Унија на Фокскон негираше дека таквиот „тивок режим“ е заслужен за смртните случаи. Тие исто така тврдат дека 24-годишниот воопшто не бил вработен во фабриката.
Фокскон, тајванската компанија основана во 1974 од страна на Tери Гу, е под зголемен надзор последните години поради серија на самоубиства во 2010 година, кога 13 млади работници, на возраст помеѓу 18 и 24 години, скокнаа од нивните интернати, во знак на протест кон менаџерските практики на компанијата.
Претерана прекумерна работа, опасни работни услови, висок работен интензитет и недостаток од социјално осигурување се некои од честите проблеми пријавени во Фокскон, според China Labor Watch, непрофитна организација со седиште во Њујорк. Во 2012 ексклузивно на програмата Nightline на АБЦ вестите, работници во бели униформи се видени како работат на производствената линија и како спијат за време на попладневните паузи.
На самоубиствата од страна на вработени и критични репортажи од страна на медиумите, компанијата одговори со покачување на платите и ублажување на строгите правила. Исто така премести некои од своите постројки во внатрешната провинција. Постројката во Женгжоу, лоцирана централно во провинцијата Хенан, започна со работа во 2010. Претставена како проект со годишна заработувачка од извоз проценета на 13 милијарди американски долари, операцијата во Женгжоу се вели дека собрала огромен број на евтина работна сила во Ханан, каде работниците мигранти обично патуваат до крајбрежната провинција барајќи подобро платена работа. Фокскон вработил од прилика 300 000 луѓе во Женгжоу изминатата година, според Wall Street Journal.
Вестите за последните самоубиства се дознаа кога луѓето од цела Кина се подготвуваа за тридневните празници по повод 1ви мај, денот кој се прославува во чест на правата на работниците. Трагичните инциденти, како и времето во кое се случија, предизвикаа луѓето да ги ослободат своите фрустрации на Sina Weibo.
Дианџи Јујин од Шангај напиша:
五一国际劳动节前夕 郑州富士康又惊现二连跳 见了这样的消息 我无语了….
Вечерта на интернационалниот ден на работниците, се случија две „скокнувања“ во Фокскон во Женгжоу, останав без зборови кога ја слушнав оваа вест.
Еден корисник на Beijing Weibo наречен Хонгјан Ксиалу го сподели своето гледиште на работите:
Зошто се случи уште едно самоубиство во Фокскон? Навистина чувствувам болка! Колку е драгоцен животот, а тој едноставно исчезнува во моментот кога некој ќе скокне (од зграда) од висина од 100 метри. Дали луѓето се психолошки премногу слаби или навистина нема поента да се продолжи да се живее?
Чен Ванју од Нанчанг, главниот град од провинцијата Јиангкси, го понуди својот совет за како да се избегне повторувањето на трагедија од овој вид:
#Совет до Фокскон# Барам од Фокскон да го посветат своето внимание на психолошкото здравје на своите вработени, треба да воведат „психолошки соби за советување“. Производителот со кој се склучува договорот не треба да следи ригидни управувања кои некогаш функционирале, туку да се внимава на човечкото управување. Работниците кои носат некаков вид на психолошки товар нема да бидат ефикасни во тоа што го работат, и цената која компанијата ќе ја плати ќе ја надмине загубата на талент. Се надевам дека оваа трагедија нема да се повтори.
Шангшан Руовенвен, аргументира бранејќи ја компанијата:
Фокскон, да бидам искрен, Фокскон е добар со своите работници, подобар од други претпријатија во Кина. Зошто медиумите упорно се враќаат на Фокскон, дали затоа што е претпријатие од Тајван? Во минатото, некои посакуваа да рипнат од зграда затоа што биле преоптоварени од прекумерно работење предизвикано поради зголемување на наредбите, денес има и непослушни луѓе кои се закануваат дека ќе скокнат затоа што се помалку платени бидејќи нема прекумерни обврски поради намалување на наредбите.
Сличен став има и Јиајиа Воши Јиајиа, за тоа се пожали велејќи:
Навистина не разбирам, во однос на самоубиствените скокови во Фокскон, зошто некој ги чита насловите без да ја погледне содржината? Би сакала да кажам, дали станува збор за скокање од зграда или да неможеш да си приуштиш тула луѓето можат да се приспособат на тие работи! Зошто да скокаш од зграда ако не ти е дозволено да разговараш додека работиш? Или се чувствуваш дека други компании не би сакале да те вработат затоа што немаш релевантна диплома и вештини? Кога Фокскон те вработил, зошто да го оцрниш тоа?
Тиан Квингвен, адвокат стациониран во Пекинг повикува на акција на Weibo со цел промовирање на правата на работниците:
Вечерта на денот на работниците, се случија четири самоубиства последователно, како да бидат заштитени правата на работниците, како работничката класа да го примени своето право на водство? Од една страна, самоубиствените скокови продолжуваат да се случуваат, а од друга страна пак, постои толеранција за теоријата од Мао Јуши „експлоатацијата е значајна“. Која е поентата од споменувањето на работничкото право на водство без преземање на конкретни акции? Влошувањето на Унијата на работниците е јасен знак дека работниците го загубиле своето право на водство. Работниците и фармерите не можат да чекаат повеќе!
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Русија: Секс, жени, Путин и снимки
Русија  14 март 2012
Македонија: Студентски протест заврши со насилство
Источна и Централна Европа  1 април 2009
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани